କାନନର ବତାନରେ ଏ କି ଗାନ ଶୁଭୁଛି
(ରାଗ: ଶଙ୍କରାଭରଣ - ତାଳ - ରୂପକ)
<poem>

କାନନର ବିତାନରେ ଏ କି ଗାନ ଶୁଭୁଛି ମା । 
କାନରେ ଏ ନଶ୍ବନ ପ୍ରସରି ଜ୍ଞାନ ହରୁଛି ମା । ପଦ  । 

ନବିଡ଼ ନୀବୀଗ୍ରନ୍ଥି ସାଧବୀବୀଥିର ଫୁଟିଛି ମା ।
କି ବିହିଛିଟି ବିହି ବିବେକ ବୁଦ୍ଧି ନାଶୁଛି ମା । ୧ । 

ନାଦର ଏ କି ମାଦକ ଉନୁମାଦ କରୁଛି ମା ।
ଆଦର ରହୁ ପଦରେ ସୁଧା ସ୍ଵାଦ ଦଳୁଛି ମା । ୨। 

ଭାବ ଏ କି ପ୍ରଭାବ ରବର ଗ୍ରାବ ଦ୍ରବୁଛି ମା ।
ଏ ବରଜର ଯୁବତୀ ଆବୁର ନେବ ମଣୁଛି ମା | ୩ | 

ସ୍ବାନ୍ତଜର ଏ ତନ୍ତ୍ର ଜାଣ ଯନ୍ତ୍ର ରଚିଛି ମା ।
ମନ୍ତର ପଢ଼ି ଅନ୍ତରକୁ ମୋ କୁନ୍ତ ମାରୁଛି ମା । ୪ | 

ଆଳୀ କରେ ନଆଳି ମାଳିକା ଯେ ପଠାଇଛି ମା । 
ପାଳି କହନ୍ତି କେଳି ମୁରଲୀ  ସେ ବଜାଉଛି ମା । ୫ ।

ପରମାକ୍ଷର ଅର୍ଥ ଧ୍ବନିରେ ପ୍ରକଟ ହୋଇଛି ମା ।
ଭରମ କେଣେ ଗୋପାଳକୃଷ୍ଣ ଶୁଣ ଜଣାଉଛି ମା । ୬ ।
</poem>
ଗୋପାଳକୃଷ୍ଣ ପଟ୍ଟନାୟକ ରଚନାବଳୀ